Bvaras
Bvaras (pranc. Bouar) – miestas ir subprefektūra Centrinės Afrikos Respublikos vakaruose. Nana-Mamberės prefektūros administracinis centras. 96,6 tūkst. gyventojų (2003 m.). Per miestą eina Bangio-Garua-Bulos (Kamerūnas) plentas. Yra oro uostas. Medvilnės valymo įmonės, prekyba žemės riešutais. Bvare veikia Prancūzijos karinė bazė. Į šiaurę ir rytus nuo miesto yra keletas senovinių astronominių megalitų.